Limpopo: 2 leerlinge dood toe muur op hulle val | Netwerk24
Deur Marietie Louw-Carstens 22 Januarie 2020 15:26
Twee laerskoolleerlinge van Limpopo is Woensdag dood toe ’n muur op hulle geval het nadat ’n vragmotor glo deur die skoolmuur geploeg het.
Polly Boshielo, LUR vir onderwys in Limpopo, het haar Woensdagmiddag na die Lekgolo Primary School in Mamaila gehaas.
Maatskaplike werkers is ook na die skool ontplooi om met berading te help.
Sam Makondo, woordvoerder van die departement van onderwys, sê nóg twee kinders is beseer toe die baksteenmuur op hulle val.
Albei die kinders wat dood is, was in gr. R.
Brig. Motlafela Mojapelo, polisiewoordvoerder in Limpopo, sê hulle is besig om die voorval te ondersoek.
* Die berig is aangepas sedert dit aanvanklik geplaas is.